
Către,




BIROUL PERMANENT AL



CAMEREI DEPUTAŢILOR
Vă înaintăm, alăturat, raportul comun asupra propunerii legislative pentru modificarea și completarea art.33 alin.1 lit.g și a art.34 alin.2 din Legea nr.241/2006,republicată în 2013, cu modificările și completările ulterioare, transmisă Comisiei pentru administraţie publică şi amenajarea teritoriului şi Comisiei pentru industrii și servicii pentru dezbatere în fond, în procedură obişnuită, cu adresa nr. Plx.16 din 10 februarie 2015.
	PREŞEDINTE,
	VICEPREȘEDINTE

	Victor Paul DOBRE
	Gheorghe MARIN

Plx.16/2016            
r a p o r t   C O M U N
asupra propunerii legislative pentru modificarea și completarea art.33 alin.1 lit.g și a art.34 alin.2 din Legea nr.241/2006,republicată în 2013, cu modificările și completările ulterioare
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru administraţie publică şi amenajarea teritoriului şi Comisia pentru industrii și servicii, au fost sesizate spre dezbatere în fond, în procedură obişnuită asupra propunerii legislative pentru modificarea și completarea art.33 alin.1 lit.g și a art.34 alin.2 din Legea nr.241/2006,republicată în 2013, cu modificările și completările ulterioare transmisă cu adresa nr.Plx.16 din 10 februarie 2016, înregistrată cu nr.4c-6/34 din 11 februarie 2016 şi, respectiv cu nr. 4c-3/34 din 11 februarie 2016.
Senatul în calitate de primă Cameră, a respins propunerea legislativă în şedinţa din 2 februarie 2016.

Potrivit prevederilor art.75 din Constituţia României, republicată şi ale art.92 alin (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

La întocmirea prezentului raport comun Comisiile au avut în vedere:
· avizul negativ al Consiliului Legislativ (nr.377/27.10.2015);
· avizul favorabil al Comisiei juridice, de disciplină și imunități 
Propunerea legislativă are ca obiect de reglementare modificarea unor prevederi din Legea serviciului de alimentare cu apă și canalizare nr.241/2006 republicată în 2013, cu modificările și completările ulterioare, prin care se propune executarea și echiparea cu contoare branșamentele individuale ale utilizatorilor în termenele stabilite de consiliile locale în conformitate cu prevederile legale, pe cheltuiala operatorilor, în limita fondurilor prevăzute cu această destinație în bugetele locale. 
Potrivit prevederilor art.61 şi art.63 din Regulamentul Camerei Deputaţilor, republicat, cu modificările şi completările ulterioare, examinarea propunerii legislative a avut loc în şedinţe separate.

Comisia pentru administraţie publică şi amenajarea teritoriului şi-a desfăşurat lucrările în data de 15 martie 2016. Din numărul total de 22 membri ai Comisiei pentru administraţie publică şi amenajarea teritoriului au participat la şedinţă 19 deputați.

Comisia pentru industrii și servicii şi-a desfăşurat lucrările în data de 23 februarie 2016. La dezbateri au fost prezenți 18 deputați din totalul de 18 membri ai Comisiei pentru industrii și servicii. 
La dezbateri a participat, în conformitate cu prevederile art.55 din Regulamentul Camerei Deputaţilor, republicat, în calitate de invitați: domnul Cezar Soare - Secretar de Stat în cadrul Ministerului Dezvoltării Regionale și Administrației Publice și  domnul Doru Ciocan - Președinte al Autorității Naționale de Reglementare pentru Serviciile Comunitare de Utilități Publice.
       În urma dezbaterilor şi a opiniilor exprimate, membrii celor două Comisii au hotărât, cu unanimitate de voturi respingerea propunerii legislative pentru modificarea și completarea art.33 alin.1 lit.g și a art.34 alin.2 din Legea nr.241/2006,republicată în 2013, cu modificările și completările ulterioare din următorul considerent: reglementările din această propunere legislativă se regăsesc în cuprinsul Legii nr.224/2015, Lege pentru modificarea și completarea Legii serviciului de alimentare cu apă și canalizare nr.241/2006, propunerea legislativă rămânând astfel fără obiect.
În raport de obiectul şi conţinutul său, propunerea legislativă face parte din categoria legilor ordinare.
	PREŞEDINTE,

Victor Paul DOBRE
	VICEPREŞEDINTE, 
Gheorghe MARIN

	SECRETAR,
Radu BABUȘ
	SECRETAR, 
Antal ISTVAN 


Șef serviciu, Sofia Chelaru                                                       
Consilier Parlamentar,                                                            Consilier Parlamentar,
Elena Hrincescu                                                                      Viorica Petrașcu

